Onsdagens højt profilerede semifinalekamp bliver uden tvivl et tilløbsstykke for de mange tusinde fans, der samles på et af stederne med storskærm, hvor fodbolddrengenes anstrengelser kan nydes samme med andre ligesindede. Og her er der godt nyt fra TV2 Vejret: Det bliver en flot sommeraften i sigte, hvor klaphatten kan holdes tør, så det kun er glædestårer over en forhåbentlig dansk sejr, der løber ned ad kinderne. Midt på eftermiddagen kan der komme enkelte byger rundt omkring i Nordjylland, men så snart dommeren fløjter kampen i gang på Wembley Stadium klokken 21, trækker de sidste regndråber væk - og solen skinner på de nordjyske fans. Klokken 15: Varmt med korte byger enkelte steder Ved kampstart klokken 21.00 ligger temperaturen på 18 til 20 grader, mens den i de efterfølgende timer falder til mellem 13 og 18 grader. Klokken 21: Solrigt og tørt over Nordjylland Hos os her i Jylland kan der komme enkelte lokale byger, men hvis de kommer, vil de være hurtigt overstået. Så du kan roligt finde tæppe, stole og picnickurv frem og nyde stemningen sammen de andre fodboldfans. DMI: Tør og solrig onsdag - enkelte skyer

Referat:
Lad bare paraplyen ligge derhjemme. Ifølge TV2 Vejret og DMI skulle det holde tørt de fleste steder i Nordjylland, når landsholdet tørner ud for Danmark onsdag aften klokken 21.